Tramvia Blau

Tramvia Blau on raitiotie Barcelonan kaupungissa Espanjassa. Se kulkee Sarrià-Sant Gervasin alueella Barcelonan metron linjaan 7 kuuluvalta Avinguda Tibidabon metroasemalta Tibidabo-vuorelle nousevan Funicular del Tibidabon luokse. Raitiotietä liikennöi Transports Metropolitans de Barcelona, mutta se ei kuulu samaan lippujärjestelmään kaupungin metro- ja bussiliikenteen kanssa. Jo vuonna  1901 käyttöön otettu linja ei niinkään ole merkittävä osa kaupungin joukkoliikennettä, vaan Tramvia Blau on nykyisin pikemminkin museoraitiotie ja turistinähtävyys. Raitiotietä on uudistettu vuosina 1922 ja 1958.

Reitti
Raitiotien reitti kulkee mäkisellä alueella siten, että rinnettä ylöspäin menevillä vaunuilla on eri pysäkit kuin alamäkeen kulkevilla. Reitti on molempiin suuntiin noin 1,2 kilometriä pitkä ja raideleveys 1435 millimetriä.

Pysäkit ylämäkeen
Plaça Kennedy 15px|link=Barcelonan metron linja 7
Román Macaya
Josep Garí
Lluís Muntadas
Font del Racó
Plaça del Doctor Andreu 15px|link=Funicular del Tibidabo

Pysäkit alamäkeen
Plaça del Doctor Andreu 15px|link=Funicular del Tibidabo
Carrer número 15
Adrià Margarit
Bosch i Alsina
Josep Mª Florensa
Plaça Kennedy 15px|link=Barcelonan metron linja 7

Aiheesta muualla
Tramvia Blau Trens de Catalunya -sivustolla 

Luokka:Espanjan raitiotieliikenne
Luokka:Barcelonan liikenne